Korisnički priručnik za Cyber-shot
Ispis
Glavna stranica > Rješavanje problema > Rješavanje problema > Snimanje fotografija/videozapisa

## Snimanje fotografija/videozapisa

Fotoaparat ne snima slike.

- Ako se slike snimaju na internu memoriju čak i kad je u fotoaparat umetnuta memorijska kartica, provjerite je li memorijska kartica dobro umetnuta u fotoaparat.

- Provjerite slobodni kapacitet unutarnje memorije ili memorijske kartice. Ako nema slobodnog prostora, postupite na jedan od sljedećih načina:

- Izbrišite nepotrebne slike. [Pojedinosti] [Pojedinosti]

- Promijenite memorijsku karticu.

- Fotoaparat ne može snimati slike dok se puni bljeskalica.

- Kad snimate videozapise, preporučuje se korištenje sljedećih memorijskih kartica:

- »Memory Stick PRO Duo« (Mark2), »Memory Stick PRO-HG Duo«

- SD memorijska kartica, SDHC memorijska kartica (klasa 4 ili brža)

- Prilikom snimanja fotografija postavite mjenjač načina rada na (Fotografija).

- Za snimanje videozapisa namjestite mjenjač načina rada na (Videozapis)

Ne radi funkcija Snimanje osmjeha.

- Slika se ne snima ako osmjeh nije otkriven. [Pojedinosti]

Ne radi funkcija sprječavanja zamućenja.

- Funkcija sprječavanja zamućenja možda neće ispravno raditi pri snimanju noćnih scena.

- Pritisnite okidač do pola i nakon toga snimajte.

Snimanje dugo traje.

- Kad se brzina okidača smanji (ekspozicija je dulja), primjerice prilikom snimanja na tamnim mjestima, fotoaparat automatski smanjuje šum na slici. Funkcija se naziva NR (noise reduction - smanjenje šuma) i snimanje traje dulje.

Slika nije izoštrena.

- Objekt je preblizu. Pri snimanju pazite da udaljenost između objekta i objektiva bude veća od minimalne udaljenosti snimanja (približno 5 cm (W)/100 cm (T) od objektiva).

- Mod (Noćna scena), (Krajolik) ili (Vatromet) odabire se u odabiru scene prilikom snimanja fotografija.

Ne radi zum.

- U načinu Panoramskog snimanja ne možete koristiti optički zum.

- Inteligentni zum ne radi za neke veličine slike. [Pojedinosti]

- Digitalni zum ne može se koristiti u sljedećim slučajevima:

- Snimanje osmjeha radi.

- [Samookidač] je postavljen na [Autoportret: 1 osoba] ili [Autoportret: 2 osobe].

Funkcija otkrivanja lica nije dostupna.

- Otkrivanje lica možete odabrati jedino ako je način izoštravanja postavljen na [Višestruki AF], a [Način mjerenja svjetla] na [Višestruko].

Ne radi bljeskalica.

- Bljeskalica neće raditi u sljedećim slučajevima:

- Odabrane su postavke kontinuiranog snimanja. [Pojedinosti]

- Mod (Noćna scena), (Visoka osjetljivost) ili (Vatromet) odabran je u odabiru scene.

- Snimanje u načinu Panoramsko snimanje.

- Snimanje u načinu Snimanje filma.

- Postavite bljeskalicu na (Uključeno) kad je način Odabira scene postavljen na (Krajolik), (Sladokusac), (Kućni ljubimci), (Plaža) ili (Snijeg). [Pojedinosti]

Na slikama snimljenim uz bljeskalicu pojavljuju se bijele točke.

- Čestice koje lebde u zraku (prašina, pelud itd.) reflektiraju svjetlost bljeskalice i pojavljuju se na slici kao bijele točke. To nije kvar. [Pojedinosti]

Ne radi funkcija snimanja izbliza (Makrosnimanje).

- Fotoaparat automatski podešava izoštravanje. Pritisnite okidač do pola i zadržite. Podešavanje izoštravanja kod snimanja bliskih objekata može malo potrajati.

- Mod (Krajolik), (Noćna scena) ili (Vatromet) odabran je u Odabiru scene.

Na zaslonu nisu prikazani datum i vrijeme.

- Datum i vrijeme ne prikazuju se za vrijeme snimanja. Prikazuju se samo za vrijeme reprodukcije.

Indikatori otvora zaslona (F) i brzine zatvarača trepere kad se dopola pritisne okidač.

- Ekspozicija nije ispravno podešena. Podesite ekspoziciju. [Pojedinosti]

Boje slike nisu prirodne.

- Podesite Balans bijele boje. [Pojedinosti]

Na svijetlim dijelovima objekta pojavljuju se bijele i grimizne linije ili čitavi zaslon slike postaje crvenkast.

- Ova se pojava zove razmazivanje. To nije kvar. Mrlja se ne snima na slikama, ali se snima u obliku linija ili neravnomjernih boja na panoramskim slikama ili videozapisima.
  (»Svijetli dijelovi« odnose se na sunce ili električnu rasvjetu koja je mnogo svjetlija od okoline).

U uvjetima lošeg osvjetljenja na slici reproduciranoj na zaslonu vidi se šum.

- Fotoaparat pokušava povećati vidljivost zaslona privremenim osvjetljivanjem slike u uvjetima slabog svjetla. To nema nikakvog utjecaja na snimljenu sliku.

Pojavljuje se učinak crvenih očiju.

- Postavite [Smanj. ef. crv. očiju] na [Autom.] ili [Uključeno]. [Pojedinosti]

- Kad koristite bljeskalicu snimajte objekt s udaljenosti manjoj od dosega bljeska.

- Osvijetlite prostor i snimite objekt.

- Retuširajte sliku koristeći [Retuširanje] [Ispravak efekta crvenih očiju] u izborniku prikazivanja [Pojedinosti] ili popravite programom »PlayMemories Home« [Pojedinosti].

Točke se pojavljuju i ostaju na zaslonu.

- To nije kvar. Ove točke nisu snimljene.

Nije moguće uzastopno snimanje slika.

- Unutarnja memorija ili memorijska kartica je puna. Izbrišite nepotrebne slike. [Pojedinosti] [Pojedinosti]

- Razina napunjenosti baterije je niska. Umetnite napunjenu baterijsku jedinicu.

Ista slika snima se više puta.

- Postavite [Postavke nepr. snimanja] na [Pojedinačno snimanje]. [Pojedinosti]

- [Prepoznavanje scena] je postavljeno na [Napredno]. [Pojedinosti]

Natrag na vrh